แก้ขัด ทอฟฟี่ ประกาศให้ 2 ตำนานคุมทีมนัดส่งท้ายเกมลีก
ทอฟฟี่สีน้ำเงิน เอฟเวอร์ตัน ประกาศให้ เดวิด อันส์เวิร์ธ และ โจ รอยล์ สองตำนานแข้งของทีม เข้ามากุมบังเหียนทีมชั่วคราวในเกมลีกนัดสุดท้ายกับ นอริช ซิตี้ วันอาทิตย์นี้ แทนที่ โรแบร์โต มาร์ติเนซ กุนซือคนเก่าที่เพิ่งโดนปลดไปก่อนหน้านี้,สำนักข่าวต่างประเทศรายงานวันที่ 12 พ.ค. ว่า ทอฟฟี่สีน้ำเงิน เอฟเวอร์ตัน คอนเฟิร์ม 2 ตำนานแข้งของทีมอย่าง เดวิด อันส์เวิร์ธ และ โจ รอยล์ จะเข้ามารับบทบาทคุมทีมลงสนามในนัดสุดท้ายของศึกพรีเมียร์ลีก เพื่อเป็นการแก้ขัดภายหลังที่ทางสโมสรเพิ่งปลด โรแบร์โต มาร์ติเนซ ออกจากตำแหน่งกุนซือเมื่อไม่กี่ชั่วโมงที่ผ่านมา,ด้วยฟอร์มที่น่าผิดหวังในการทำทีมของ มาร์ติเนซ ทำให้ ทอฟฟี่สีน้ำเงินไม่ทนกระทั่งถึงนัดสุดท้าย โดยฟางเส้นสุดท้ายเกิดขึ้นในเกมพรีเมียร์ลีกนัดรองสุดท้ายเมื่อวันพุธที่ผ่านมาที่ลูกทีมของกุนซือชาวสเปนบุกไปพ่ายต่อ แมวดำ ซันเดอร์แลนด์ ทีมหนีตายแบบขาดลอย 0-3 ส่งผลให้วันต่อมายักษ์ใหญ่สีน้ำเงินเมอร์ซีย์ไซด์ตัดสินใจปลดกุนซือรายนี้จากตำแหน่งในที่สุด,กระทั่งล่าสุดทาง สโมสรเอฟเวอร์ตัน ก็ยืนยันแล้วว่าเกมพรีเมียร์ลีกนัดสุดท้ายที่จะพบกับ นอริช ซิตี้ วันอาทิตย์นี้พวกเขาได้ทำการแต่งตั้งให้ เดวิด อันส์เวิร์ธ อดีตตำนานแข้งของทีมที่ปัจจุบันคุมชุดยู 21 รวมไปถึง โจ รอย์ล อดีตแข้งดังและผู้จัดการทีมเข้ามารับหน้าที่คุมทีมในนัดนี้ชั่วคราว ก่อนจะไปหากุนซืออย่างเป็นทางการในช่วงซัมเมอร์นี้,สำหรับ เดวิด อันส์เวิร์ธ ถือเป็นตำนานแข้งของสาวกเอฟโตเนียน เนื่องจากที่เขาเป็นเด็กปั้นของทีมก่อนจะก้าวขึ้นมาลงสนามให้กับทีมถึง 350 นัด และเป็นคีย์แมนสำคัญกับการผงาดคว้าแชมป์เอฟเอคัพเมื่อปี 1995 อีกด้วย ขณะที่ รอย์ล ก็ลงสนามให้กับต้นสังกัดมากถึง 270 นัดรวมทุกรายการระหว่างปี 1966 ถึงปี 1974
ทอฟฟี่สีน้ำเงิน เอฟเวอร์ตัน ประกาศให้ เดวิด อันส์เวิร์ธ และ โจ รอยล์ สองตำนานแข้งของทีมเข้ามาคุมทีมในเกมลีกนัดสุดท้ายกับ นอริช ซิตี้ วันอาทิตย์นี้ แทนที่ โรแบร์โต มาร์ติเนซ กุนซือคนเก่าที่เพิ่งโดนปลดไปก่อนหน้านี้
พรีเมียร์ลีก,เอฟเวอร์ตัน,เดวิด อันส์เวิร์ธ,โจ รอยล์,ข่าวกีฬา,ข่าว,ไทยรัฐออนไลน์